Nyeste Skilderie af Kiøbenhavn, 1820-05-16
Udtog af en Skrivelse fra Holsteen, af 9de Maji 1820. J Slutningen af April Maaned havde vi særdeles skjønne og varme Dage, som vækkede Naturen af dens Søvn og gav den nyt Liv til at udbrede sine velgjørende Virkninger. Alt bebudede Sommerens tidlige Ankomst, og aabnede den virksomme Landmand glade Udsigter, da Vinterkornet og Græsset staae i fuld Pragt. Begyndelsen af Maji Maaned har derimod hindret Naturen i sin Virksomhed, og især skadet meget den nedlagte Vintersæd. Uagtet vi have havt saalidt Regn, og paa adskillige Steder en saa betydelig Mangel paa Vand, at man i Kiel i den forløbne Vinter har maattet kjøbe Vand, da Kilderne vare udtørrede, saa maa man dog undres over, at Græsset overalt paa Marken staaer saa skjønt, og at Landmanden paa adskillige Steder har drevet sine Køer ud paa Marken. J Dag har Luften pludselig forandret sig. En trykkende Hede endtes mod Aften med et stærkt Tordenveir, som slog ned i Kiel. Til Lykke for Staden var Slaget koldt og beskadigede blot 3 Huse. Lynilden, som, efter al Sandsynlighed, har berørt Taget af det første Huus, sønderslaaet Vinduerne, hvorigjennem den har fundet en Udvei, og streifet de tvende andre Huse, har truffet en liden Dreng paa omtrent 12 Aar, som strax derpaa blev bragt ind i Hr. Advocat Schiffs Huus, hvis Hauge vender mod disse Huse, og efter Lægernes Sigende, som i et Øieblik var tilstede for at hielpe, skal Drengen være uden al Livsfare. Lynilden har efterladt betydelige Kiendemærker af sin electriske Virkninger, ligge fra Hovedet til Fodspidsen. Det var for en Reisende et særdeles skjønt og rørende Syn at see, hvorledes alle Brandfolkene, det i Kiel i Garnison liggende Jægerchor, efter Allarmtegn ilede i Hobetal til deres anviste Plads, og i et Øieblik faae man disse, tilligemed Kieler Jndvaanere, forsynede med alle Slags Brandredskaber, i fuld Spring at ile til det Sted, hvor Lynilden havde slaaet ned, for at slukke Jlden, da man troede, at Alt stod i Brand. Man maae tilstaae, at Brandvæsenet er i Kiel særdeles vel indrettet. Hvad der i Særdeleshed i det første Øieblik tiltrækker sig en Reisendes Opmærksomhed i Kiel, er de skjønne Lygter, som Hr. Hof= og Overrets=Advocat Schmidt sammesteds har skjænket Staden. Disse Lygter hænge tildeels i Midten af Gaderne, befæstede med en Line paa de tilgrændsende Huse, og ere, hvor Gaderne ere for brede, eller af andre Aarsager, anbragte paa Hjørnehusene. Fra den første Maji af ere Gaderne ei blevne oplyste; derimod skal i det klareste Maaneskin Lamperne, efter Hr. Schmidts Ordre, have brandt. Det var i Sandhed bedre, at man sparede Olien, naar Maanen lyser klart, og derimod anvendte samme til de Aftener i Maji Maaned, som ere mørke, at man ei skulde i et mørkt Veir støde paa hinanden om Aftenen, og være udsat for at falde. Medens mit Ophold i Kiel har Horizonten undertiden været saa stærkt oplyst, at dens reflecterende Skin har oplyst Kieler, Gader, og Udrører dette fra de i Nærheden af Kiel afbrændte Bygninger. Saaledes brændte i Forgaars Aftes i Vieb Bargum, i Provstiet, 21 Bygninger, hvorved, efter Sigende, 5 Mennesker skal være opbrændte, og i Gaar Aftes brændte et Huus af i Suksdorf. Da i de senere Tider adskillige Huse ere afbrændte, burde det særdeles strengt undersøges, om en physisk Aarsag kan have foraarsaget Jldebranden eller om slette Mennesker have anlagt Jlden, hvilket sidste i det mindste synes mueligt, da Jldebranden stedse opstaaer om Aftenen eller om Natten. - Den 1ste Maji er i Kiel en Frimurer Loge bleven indrettet i et Huus, tilhørende Hr. Musikdirectør og Organist Apel. Den blev høitidelig indviet af Ordenens Brødre i Kiel og Omegnen. Adskillige Ordensbrødre fra Rendsborg, ja endog fra Slesvig, bivaanede denne Høitidelighed. - Uagtet Kornpriserne igjen ere faldne, seer man dog ved Kieler Skibsbroe adskillige engelske Skibe ligge, som bringe de nødvendige Producter og igjen føre Korn tilbage til Engelland, hvorimod vore egne Skibe ei have noget at fortjene, da de ei mod en saa liden Fragt, som hine Skibe, kunne føre Korn til de engelske Havne. Saaledes har Engelland forstaaet, ved at paalægge de fremmede Skibe betydelige Afgivter, at fremme og befordre sin egen Skibsfart.